La Universitat d´Estiu de Gandia finalitza amb quasi 450 alumnes matriculats
23 juliol 2019

## La Universitat d´Estiu de Gandia finalitza amb quasi 450 alumnes matriculats23 juliol 2019Última actualització: 14 juliol 2025

![](../gestion/img/CarolaWoodward_1799.JPG)  
  

**La regidora Delegada de Polítiques Educatives i Benestar Social, Carmen Fuster**, acompanyada **del regidor Delegat de Cultura, Nahuel González** i el **director del CIG-UV J. Emili Aura**, han comparegut en roda de premsa per a fer un balanç sobre la 36 edició de la Universitat d’Estiu de Gandia, que va finalitzar divendres passat.    
  
Quant a la part acadèmica, **Aura** ha explicat que, durant els onze cursos i set tallers oferits, van haver quasi 450 alumnes matriculats, un número aproximat al de l'any anterior. “_He de fer un balanç positiu, perquè els cursos ha agradat molt i tant el professorat com els alumnes l'han manifestat d'aquesta manera_”.  
  
Seguidament, **Fuster** ha exposat les conclusions extretes de les ponències i taules redones de la UEG. Ha destacat la conferència inaugural de Margarita Soler “Democràcia i drets en món global”, que, segons la regidora, “_va ser el fil conductor de tot el que es presentava a continuació_”. També ha explicat que quant a número d'espectadors, “L'organització territorial a Espanya” va ser una de les més despuntades.   
  
Finalment, **Nahuel González** ha expressat la seua satisfacció per la gran participació de la gent en concerts i actuacions teatrals, amb una assistència de 300 i 400 persones per intervenció. Encara que, Pep Botifarra i Ahmed Touzani van arribar a omplir els jardins de la Marquesa amb més de 500 persones en el públic.   
  
**González** ha finalitzat afegint: “_La Universitat d’Estiu ha servit per a aprendre i conèixer diferents aspectes, però també per a gaudir de les activitats_”.